Blydevooruitsig Guesthouse - Resensies
Die huis en tuin is ruim en gerieflik, en die kombuis is goed toegerus. Dit het alles wat jy nodig het. Daar was meer as genoeg vuurmaakhout teen 'n billike prys. Die tuin en 'n groot grasperk is ideaal vir die kleintjies om rond te hardloop.
The house and garden is spacious and comfortable and the kitchen is well equipped. It has everything you need. There was firewood in abundance for sale at a reasonable price. The garden and large lawn is great for the little ones to run around.
Ons wittebrood hier spandeer. Baie gerieflike huis met alles wat mens sou benodig.
Jolindie C - Jul 2019
Heerlike groot huis.
Een badkamer het slegs warm water vir 2 minute max. Kan nie TV kyk sonder DStv-kaart, geen SABC-kanale. Andersins was dit absoluut fantasties. Huis is ruim. Kamers netjies. Kaggel baie gesellig. Kombuis bevat alles wat jy nodig het. Buite is perfek vir troeteldiere. Sal beslis die huis aanbeveel.
Eljoma se Terugvoer
Dankie vir die laat weet van geyser wat nie lank genoeg warm bly nie. Ongelukkig is daar baie kalk in ons water en is dit een van ons grootste probleme met elemente wat toe kalk en dan maak geyser nie warm nie. Wat DSTV betref is daar op website gesê dat u u eie decoder moet saambring, maar ons sit DSTV aan vir gaste indien hulle vergeet.
Nogmaals dankie vir terug voer.
Emile C - Jul 2019
Baie lekker goed toegeruste huis.
Ons het gaan sterre kyk en een nag oorgebly. Die huis is baie goed toegerus, van warm komberse op al die beddens, tot baie goed toegeruste kombuis.
Sean D - Jul 2019
Our family's annual retreat. Perfect.
Baie dankie, vir die mooi terugvoering. Ons probeer om altyd die gastehuis 'n 2de tuiste vir gaste te bied.
Eljoma en Annerise
Dit was 'n heerlike verassing om in te stap in 'n skoon, netjiese en goed toegeruste huis met 'n verwelkoming van die bestuurderes. Die huis lyk presies soos op die fotos wat in baie gevalle nie die geval is nie en bied ook meer fasiliteite as wat ons die naweek kon gebruik. Die bestuurderes het in al ons behoeftes voorsien - selfs van haar persoonlike kombuis toerusting vir ons beskikbaar gestel. Ons het baie lekker gebly en sal die huis by almal hoog aanbeveel.
Baie dankie, vir die pragtige boodskap. Ons probeer altyd ons gaste eerste stel.
Willene V - Jun 2019
Baie goed toegerus en ruim.
Ons het ons naweek by Blydevooruitsig baie geniet. Die huis is baie ruim, skoon en uitstekend toegerus. Ek het nog nooit by 'n plek gebly waar daar regtig alles is waaraan jy kan dink nie. Dit was 'n baie koue naweek, maar dit het ons nie vreeslik gepla nie aangesien daar genoeg vuurmaakplek is en elke kamer toegerus is met meer as genoeg komberse, 'n verwarmer en elektriese kombers. Sal vir seker weer by Blydevooruitsig gaan bly en dit vir enige iemand aanbeveel!
Baie dankie. Die mooi kommetaar laat my hart warm klop.
Eljoma du Plessis
Wat 'n mooi huis. Alles wat ons benodig het was beskikbaar. Groot binnebraai, mooi tuin, veilige parkering.
Baie dankie, altyd lekker om sulke mooi terugvoering te kry.
Pragtige ou huis binne en buite.
Pragtige ou huis en binne nog beter. Sal weer besoek.
Wat 'n pragtige plek en so gerieflik en ruim met absoluut alles wat jy benodig. Ons wou nie aan beweeg na ons volgende dorp nie, ons was versot op die pragtige woonplek en ek sal dit sterk aanbeveel. Die rustigheid in die pragtige tuin onder die mooiste wilgerboom was heerlik. Dankie!
Baie dankie Wendy!
Ongelukkig net een nag vertoef. Huis was perfek toegerus, alles beskikbaar en ons is warm verwelkom.
Elna T - Jan 2019
Baie groot, netjiese en gerieflike tuiste.
Pragtige, netjiese en ruim huis met alles wat jy nodig kan kry tot jou beskikking.
Dit was ‘n besonderse ondervinding om Sutherland en julle gastehuis te kon besoek.
Stefanie M - Jan 2019
As jy daar instap is dit asof jy in 'n ander wêreld instap.
'n Blyplek waar mens dadelik tuis voel!
Ons het dadelik tuis gevoel in die huis. Dis netjies ingerig en groot genoeg vir ons familie van 8. Die stoep het beslis baie kuier potensiaal en die tuin is 'n plek waar kinders kan baljaar.
Goed toegerus. Rustige atmosfeer.
Wat 'n stukkie goud.
Een nag hier is beslis te min. Daar is 'n kennisgewing in die braai area wat sê: "Hier kuier jy nie saam met familie nie, maar saam met vriende". Ons as 'n gesin het so lekker hier gekuier dat ek beplan om my skoonfamilie saam te vat volgende keer. Omgewing is skoon, die huis is groot en baie gerieflik, dit voel of jy by vriende tuis gaan.
Wilfried S - Oct 2018
Baie lekker ruim, netjiese huis. Sal beslis weer daar bly. Hoogs aan te beveel.
Dawn L - Sep 2018
The perfect spot to overnight.
Hi, I would recommend Blydevooruitsig Guesthouse. It really is a lovely place to stay, very comfortable. Would love to have stayed longer.
Dit was baie goed en ons sal beslis weer daarvan gebruik maak.
Die diens en alles in en om die huis was pragtig, netjies, skoon en alles wat ons wou gehad het en dit was bekostigbaar!
Joe D - Aug 2018
Dit is die beste gastehuis in Sutherland.
Hier kan jy kom om te rus en jouself te geniet. Baie mooi en skoon gastehuis. Die mense is ook baie vriendelik. Sal weer en weer en weer kom. Baie dankie.
Lekker gesellige, groot, ruim huis met alles wat nodig is, selfs 'n toesluit motorhuis.
Die gastehuis is in 'n stil deel van Sutherland geleë, maar steeds baie naby aan al die besienswaardighede en restaurante in die dorp en omgewing. Dus, ideaal geleë. Daar is 5 slaapkamers, ten volle toegerus. Asook 'n baie groot sitkamer met 'n lieflike houtkaggel om die koue buite te hou. Hout was beskikbaar gestel, wat op 'n eerlikheidsbasis betaal word wanneer jy vertrek. Ek kan Blydevooruitsig sonder aarseling aanbeveel. Ons het deurentyd gevoel dat ons die regte keuse gemaak het.
Alles wat jy nodig het en uiters gerieflik.
Hierdie huis is voorwaar 'n wonderlike plek om te oornag. Daar is werklik alles wat jy benodig. Die binnebraai en kaggel is wonderlik en daar is selfs braaihout ook beskikbaar. Die motorhuis is beslis 'n pluspunt. Die eienares is gaaf, hulpvaardig en doen soveel moeite. Ek kan verstaan dat dit al voorheen as die beste gastehuis aangewys is - behoort weer so te wees. Baie dankie vir heerlike paar dae, ons wou selfs langer aanbly.
Nikki V - May 2018
Klein oase in die Karoo.
Baie gerieflike verblyf, hierdie huis is baie groot. Lieflike stoep, oase van ‘n tuin in die stofstraat woonbuurt dorpie. Skoon, netjies, lieflike braaikamer met tonne hout teen ‘n billike prys (goeie kwaliteit hout) sommer net daar by die braai. Kaggel in die woonkamer. Toegerus met elektriese komberse op die beddens. Spenskas en yskas gereed vir jou proviant. Winkels het alles wat jy nodig het binne loopafstand. Luukse stilte en natuurlik ongelooflike sterrenagte, baie min lugbesoedeling. Vriendelike mense oral.
Baie dankie Nikki. Jy laat my weer trots voel.
Verblyf is op die rand van die dorp. Voel afgeleë en eenkant. Die feit daar daar nie personeel op die perseel self bly nie laat dit minder vriendelik en gasvry voel.
Tina W - May 2018
Dis baie netjies en aangenaam gewees. Die plek se atmosfeer is goed en dit was sommer net 'n plesier om daar te bly. Sal beslis teruggaan en langer bly. Baie dankie vir 'n skoon, netjiese plek.
Liezl P - Apr 2018
Blydevooruitsig is voorwaar 'n juweel. Die klein bederfies van die sjokolade op die beddens tot borrelbad in die badkamers word opreg waardeer. Die netheid van die huis is eerste klas.
Bryan V - Feb 2018
A hidden treasure to be visited in Sutherland.
A very large comfortable house with all the home comforts you could ask for. The garden is well maintained by a friendly gardener.
Hemelse rus, ruimte en stilte.
Hemelse stilte en vrede!
Baie ruim en praktiese verblyf.
Ons het die verblyf baie geniet met die baie spasie en die binnebraai-area was ideaal vir die aand wat ons oorgeslaap het.
Die ruim huis het ons dadelik laat tuis voel. Huis is pragtig, netjies en baie skoon. Die tuin is natuurlik lieflik. Ons het ook lekker gekuier in die braai-area. Ons sal definitief weer wil kom.
Baie goeie gehalte linne en handdoeke. Fantastiese aandag aan detail. Kobuis is baie goed toegerus. Tuin is pefek om te sit en trink in die stilte en vrede van Sutherland. Dubbel motorhuis, twee kaggels, een in die braaikamer en die ander in die sitkamer. Ons het baie ure voor hierdie vuur deurgebring. Slaapkamers is ruim, daar is elektriese komberse en baie ekstra komberse indien dit nodig.
Gaste wat na Blydevooruitsig Guesthouse gekyk het, het ook belangstelling getoon in die volgende lekke plekke:
Vanaf R2 850 per nag (vir 12 mense)
Bassonstraat 6, Sutherland, 6920, Noord-Kaap